

**GUVERNUL REPUBLICII MOLDOVA**

H O T Ă R Î R E

**cu privire la transmiterea unui imobil şi completarea anexei nr. 18 la Hotărîrea Guvernului nr.351 din 23 martie 2005**

nr. \_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_ 2014

Chişinău

În temeiul art.8 alin.(3) al Legii nr.523-XIV din 16 iulie 1999 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr.124-125, art.611), cu modificările şi completările ulterioare, şi art.14 alin.(1) lit.b) al [Legii nr.121-XVI din 4 mai 2007](TEXT=LPLP20070504121) privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401), cu modificările şi completările ulterioare, Guvernul,

HOTĂRĂŞTE:

**1.** Se acceptă transmiterea, cu titlu gratuit, cu acordul Consiliului municipal Chişinău, din proprietatea publică a municipiului Chişinău, în proprietate publică a statului, în gestiunea Ministerului Afacerilor Interne, a imobilului cu suprafaţa de 1309,4 m2, cu numărul cadastral 0100301.285.01, situat pe str. Tiraspol, nr.11/1 A, or. Chişinău.

**2.** În temeiul deciziei Consiliului municipal Chişinău cu privire la transmiterea în proprietatea publică a statului a imobilului indicat la pct.1, în termen de o lună, se va efectua transmiterea imobilului nominalizat, în conformitate cu Regulamentul cu privire la modul de transmitere a întreprinderilor, organizaţiilor, instituţiilor de stat, a subdiviziunilor lor, clădirilor, edificiilor, mijloacelor fixe şi altor active, aprobat prin [Hotărîrea Guvernului nr.688 din 9 octombrie 1995](TEXT=HGHG19951009688) (Monitorul Oficial al Republicii Moldova, 1996, nr.10, art.45), cu modificările şi completările ulterioare.

**3.** Agenţia Relaţii Funciare şi Cadastru va opera modificările necesare în documentaţia cadastrală a imobilului, garajului şi terenului menţionate, în conformitate cu prevederile prezentei hotărîri.

**4.** Anexa nr. 18 la Hotărîrea Guvernului nr.351 din 23 martie 2005 “Cu privire la aprobarea listelor bunurilor imobile proprietate publică a statului şi la transmiterea unor bunuri imobile” (Monitorul Oficial al Republicii Moldova, 2005,

nr.129-131, art.1072), cu modificările şi completările ulterioare, se completează cu poziţia 239 cu următorul cuprins:

|  |  |  |  |  |
| --- | --- | --- | --- | --- |
| 239 | Clădire administrativă | mun. Chişinău, str. Tiraspol nr. 11/1 A | 1309,4/3 | Ministerul Afacerilor Interne |

|  |  |
| --- | --- |
| **PRIM-MINISTRU** | **Iurie LEANCĂ** |
| **Contrasemnează:** |  |
| **Ministrul afacerilor interne** | **Dorin RECEAN** |